*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*115. számú előterjesztés*

Bátaszék Város Önkormányzat Képviselő-testületének 2023. június 21-én

16.00 órakor megtartandó ülésére

*Bátaszék Város Önkormányzat gesztorságával működő társulások 2022. évi pénzügyi elszámolásának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Tóthné lelkes Erika pénzügyi irodavezető  Bucherné Berg Tímea pénzügyi előadó  Bosnyák Erika pénzügyi előadó  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2023.06.20. |

**Tisztelt Képviselő-testület!**

Az egyes feladatok ellátásáról szóló társulási, valamint egyéb megállapodásban foglaltak alapján a 2022. évi pénzügyi teljesítésről az alábbiak szerint tájékoztatom Önöket.

***A Mikrotérségi Óvoda és Bölcsőde Intézmény-fenntartó Társulás (MOB) keretében ellátott feladatok:***

A társulási megállapodásnak megfelelően a 2022. évben is a Mikrotérségi Óvoda és Bölcsőde Intézmény-fenntartó Társulás (MOB) látta el a bölcsődei, óvodai nevelés és étkeztetési feladatokat. A bölcsődei ellátásban Bátaszék város, Alsónyék, Pörböly és Báta községek beíratott bölcsődés korú kisgyermekei vettek részt, az óvodai nevelésben pedig Bátaszék város, Alsónyék, Alsónána és Pörböly községek óvodás korú kisgyermekeinek szakmai feladatellátását teljesítették. Az étkezési ellátást Bátaszék, Pörböly, Alsónána és Alsónyék tekintetében biztosította a MOB konyhája az étkezésben résztvevőknek.

**Óvodai feladatok**

A Társulási Megállapodás 1.13-as pontja értelmében a Társulásnak – kizárólag ha több hozzájárulást fizettek be, mint ami kellett a kiadások finanszírozásához – a különbözetet vissza kell fizetni az adott önkormányzat részére az elszámolás keretein belül.

A 2022. évre vonatkozóan megtörtént a Társulás zárszámadása, azt a Magyar Államkincstár elfogadta, a 2022. évi normatíva is elszámolásra került.

A Magyar Államkincstár felülvizsgálatát követően normatíva visszafizetés a Társulást nem kötelezi, mivel az állami támogatásokkal teljes mértékben elszámolt. Mindezek figyelembevételével javaslom, hogy a 2022. évben jelentkező létszámarányos többletösszeg kerüljön kompenzálásra a 2023. évre megállapított önkormányzati befizetési kötelezettséggel szemben azon önkormányzatok esetében, ahol az állami támogatás lefedte a felmerült kiadásokat.

A kompenzáció Alsónyék Község Önkormányzatát, Alsónána Község Önkormányzatát, valamint Bátaszék Város Önkormányzatát érinti.

Az óvodai feladatok ellátásának pénzügyi keretei az alábbiak szerint alakultak az előző évben:

**Alsónána Község** óvodai feladatellátásánál a 2022. évben 14 560 450 Ft összegű kiadás merült fel, a bevételek összege 16 787 790 F-ban realizálódott. Az Önkormányzat nem fizetett hozzájárulást a Társulás részére. Az elszámolás alapján Alsónána Község Önkormányzata részére a hozzájárulásból **2 227 340 Ft kerül kompenzálásra. (1. melléklet)**

**Alsónyék Község** óvodai feladatellátásánál a 2022. évben a kiadások összege 17 998 838 Ft volt, a bevételek összege 21 049 335 Ft, melyhez az Önkormányzat nem fizetett hozzájárulást a Társulás részére. Az elszámolás alapján Alsónyék Község Önkormányzata részére **3 050 497 Ft kerül kompenzálásra.(2. melléklet)**

**Bátaszék Város** óvodai feladatellátásánál a 2022. évben a kiadások összege 166 130 356 Ft volt, a bevételek összege 175 487 400 Ft összeggel teljesült. Az elszámolás alapján Bátaszék Város Önkormányzatának **9 357 044 Ft** **kerül kompenzálásra a Társulástól.**  **(3. melléklet)**

**Pörböly Község:** óvodai feladatellátásánál a 2022. évben a kiadások összege 17 008 099 Ft volt, a bevételek összege 16 382 097 Ft összeggel realizálódtak. Az Önkormányzat az év során 299 120 Ft hozzájárulást fizetett be a Társulás részére. Az elszámolás alapján Pörböly Község Önkormányzatát a Társulás felé 326 882 Ft összegű befizetési kötelezettség terheli. **(4. melléklet)**

**Az óvodai feladatellátás 2022. évi elszámolása az alábbiak szerint alakul:**

Társulás **(követelése):**

*Pörböly 326 882 Ft*

***Összesen: 326 882 Ft***

A 2023. évre az önkormányzat részére megállapított hozzájárulás előlegének csökkentése (MOB számláján maradóan):

*Bátaszék 9 357 044 Ft*

*Alsónyék 3 050 497 Ft (2023.évben 1 456 000 Ft 2024.évben 1 594 497 Ft.)*

*Alsónána 2 227 340 Ft*

***Összesen:******14 634 881Ft***

**Étkeztetési feladatok:**

**Alsónána** települést érintően a MOB keretében az alsónánai óvodás gyermekek étkeztetésére 2 051 662 Ft állami támogatás állt rendelkezésre, melyhez 239 033 Ft beszedett saját bevétel társult. A gyermekétkeztetés kiadása 3 547 033 Ft összeget tett ki. Az Önkormányzat 655 000 Ft hozzájárulást utalt át az étkeztetéshez, így ezen felül még **601 338 Ft-ot meg kell fizetnie a Társulás fele** **(5. melléklet)**

**Alsónyék** település vonatkozásában a MOB keretében az alsónyéki óvodás gyermekek étkeztetésére 2 564 782 Ft állami támogatást igényeltünk, melyhez 400 386 Ft beszedett saját bevétel és áfa visszatérülés társult. A gyermekétkeztetés kiadása 4 407 186 Ft összeget tett ki. Az Önkormányzat 911 372 Ft hozzájárulást utalt át évközben az étkeztetéshez, így ezen felül még **530 646 Ft-ot meg kell fizetnie a Társulás fele (6. melléklet)**

**Bátaszék Város** a közétkeztetési feladatokat a MOB konyha üzemeltetésével látja el. Az elmúlt évben 66 663 910 Ft állami támogatás érkezett a bátaszéki gyerekekre vonatkozóan gyermekétkeztetésre, amelyet 95 158 469 Ft saját bevétel egészített ki. Bátaszék Város Önkormányzata évközben 11 821 338 Ft előleget fizetett hozzájárulásként a MOB Társuláson belül az étkeztetés költségeihez, mely teljes egészében fedezte a létszámarányos kiadásokat. **(7. melléklet)**

**Pörböly** **Községben lévő** konyha működtetéséhez az elmúlt évben 5 258 052 Ft állami támogatásra volt jogosult a társulás a pörbölyi gyerekek után a gyermekétkeztetésre, amelyet 2 282 737 Ft saját bevétel egészített ki. A kiadások összege 11 032 387 Ft volt. Pörböly Község Önkormányzata 2 481 701 Ft hozzájárulást utalt át az étkeztetéshez. A kiadás és a bevétel közötti különbség 3 491 598 Ft, ezért a gyermekétkeztetésnél **1 009 897 Ft-ot meg kell fizetnie a Társulás felé. Felnőtt és vendégétkeztetés feladatnál** 5 220 405 Ft saját bevétellel szemben 6 755 321 Ft kiadás teljesült. A bevétel és kiadás különbözete 1 534 916 Ft, ami kiegészült 1  627 756 Ft önkományzati hozzájárulással. **Összességében 92 840 Ft-ot kell a Társulásnak visszautalnia az Önkormányzat részére. (8. melléklet).**

Társulás (kötelezettsége)

*Pörböly 92 840 Ft*

***Összesen 92 840 Ft***

Társulás **(követelése)**

*Alsónána 601 338 Ft*

*Alsónyék 530 646 Ft*

*Pörböly 1 009 897 Ft*

***Összesen: 2 141 881 Ft***

**Bölcsődei feladatok ellátása (9. melléklet)**

**Alsónyék Község** bölcsődei feladatellátásánál 2022-ben a kiadások összege 3 677 731 Ft volt, a bevételek (támogatások és saját bevétel) összege 3 080 492 Ft. Mivel 2022-ben Alsónyék Község Önkormányzata nem fizetett hozzájárulást a bölcsődei feladatellátáshoz, ezért az elszámolás keretében a teljes különbözetet **597 239 Ft-ot meg kell fizetnie a Társulás fele.**

**Báta Község** bölcsődései tekintetében 2022-ben a kiadások összege 714 090 Ft volt, a bevételek (támogatások és saját bevétel) összege 673 904 Ft, melyhez az Önkormányzatnak 40 186 Ft-ot kellene hozzátenni. 2022-ben Báta Község Önkormányzata nem fizetett hozzájárulást a bölcsődei feladatellátáshoz. 2015. május 29-én Ellátási szerződést kötött Báta Község Önkormányzata a MOB Intézményfenntartó-társulással, melynek értelmében a MOB által ellátott bölcsődések után Báta Község Önkormányzata nem fizet hozzájárulást, így jelen esetben sincs fizetési kötelezettsége.

**Bátaszék Város** bölcsődei feladatellátását 2022-ben 28 811 683 Ft kiadás terhelte, a működéséhez 23 529 577 Ft állami támogatást tudtunk leigényelni, továbbá 637 115 Ft intézményi bevétel folyt be, melyhez az Önkormányzat 5 360 527 Ft hozzájárulási előleget fizetett be 2022-ben. Az elszámolásból adódóan **a befizetett előlegből 715 537 Ft –ot visszafizet a Társulás** az Önkormányzat részére.

**Pörböly Község** bölcsődei feladatellátásánál 2022-ben a kiadások összege 321 843 Ft volt, a bevételek (támogatások és saját bevétel) összege 243 731 Ft. Mivel Pörböly község Önkormányzata nem fizetett hozzájárulást a bölcsődei feladatellátáshoz, ezért az elszámolás keretében a teljes különbözetet **78 112Ft-ot meg kell fizetnie a Társulás fele.**

Önkormányzatok által fizetendő (**követelés**):

*Alsónyék 597 239 Ft*

*Pörböly 78 112 Ft*

***Összesen: 675 351 Ft***

Társulás által visszafizetendő **(kötelezettség)**

*Bátaszék 715 537 Ft*

***Összesen: 715 537 Ft***

**A MOB Társulásnak összeségében 3 144 114 Ft követelése van a fenntartó önkormányzatok felé, míg a társulás kötelezettségei 808 377 Ft összeget tesznek ki. Ezen kívül a 2023. évi hozzájárulások csökkentéseként kompenzálásra kerül a céltartalékból 14 634 881 Ft. A pénzügyi műveletek eredménye 12 299 144 Ft, mely a követelések befizetése révén jelentkező bevétel, valamint az elkülönített céltartalék felhasználásával teljesíthető.**

***Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás (ESZGY) keretében ellátott feladatok:***

A társulási megállapodásnak megfelelően az ESZGY látta el az orvosi ügyeletet, a házi segítségnyújtási feladatokat, a családsegítést és a védőnői szolgálatot. A táblázat bemutatja, hogy melyik település mely feladatellátásra tartott igényt:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Alsónána** | **Alsónyék** | **Báta** | **Bátaszék** | **Mórágy** | **Pörböly** | **Sárpilis** | **Várdomb** |
| **Orvosi ügyelet** | **X** | **X** | **X** | **X** | **X** | **X** |  |  |
| **Házi segítség-nyújtás** | **X** | **X** |  | **X** |  | **X** | **X** | **X** |
| **Család-segítés** | **X** | **X** |  | **X** |  |  | **X** |  |
| **Védőnői szolgálat** |  | **X** |  | **X** |  | **X** |  |  |

**Központi orvosi ügyelet**

A központi orvosi ügyeleti feladatokat társulási megállapodás alapján az ESZGY Társulás látja el a társulásban résztvevő településeken.

A feladat ellátásához kapcsolódó ***kiadások a 2022. évben 46 452 022 Ft-ban*** teljesültek, melyeket alapvetően az épület fenntartásához kapcsolódó költségek, az orvosok, asszisztensek foglalkoztatásához kapcsolódó díjak, valamint a szállítási költségek teszik ki. A kiadások és bevételek önkormányzatok közötti megosztási elve nem változott. Bevételi oldalon az NEAK-től átvett finanszírozás 23 153 600 Ft, REKI pályázaton sikerült további 864 765 Ft támogatást elnyerni. A 2022. évben megfizetett önkormányzatok előlegei 25 685 044 Ft-ot tettek ki. Bátaszék Város Önkormányzatára jut a terhek döntő többsége, a városnak 13 636 650 Ft-ba kerül az orvosi ügyelet fenntartása. A költségek és elszámolási különbözetek lakosságszám szerinti felosztását az **10. melléklet** tartalmazza**.** A társulásnak az elszámolásból adódóan visszafizetési kötelezettsége keletkezett.

Társulás által visszafizetendő **(kötelezettség)**

Alsónána 399 825 Ft

Alsónyék 235 124 Ft

Báta 623 458 Ft

Bátaszék 1 281 780 Ft

Mórágy 257 020 Ft

Pörböly 193 656 Ft

Várdomb 328 931 Ft

**Összesen 3 319 794 Ft**

**Családsegítés és gyermekjólét**

A családsegítő és gyermekjóléti feladatokat Bátaszék és a városkörnyéki önkormányzatok szintén az ESZGY Intézmény-fenntartó Társulása keretén belül látják el.

Az ellátáshoz szükséges éves ***költség 35 273 169 Ft volt***, melynek legjelentősebb részét a személyi jellegű kiadások tették ki. A költségek megosztása a normatíva igénylés szerinti lakosságszám alapján történt. A bevételeknél figyelembe vettük a feladatra kapott állami támogatást és az ágazati pótlékra kapott támogatást, mely együtt 16 020 641 Ft volt. Az elért összes bevétel 16 049 261 Ft. A településeknek összesen 21 441 332 Ft éves önkormányzati hozzájárulást kellett biztosítani, amelyből 16 038 722 Ft-ot Bátaszék Város utalt át a feladatellátáshoz. A társulásnak az elszámolásból fakadóan visszafizetési kötelezettsége keletkezett. A költségek lakosságszám szerinti felosztását a11**. melléklet** tartalmazza.

Társulás által visszafizetendő **(kötelezettség)**

Alsónána 233 436 Ft

Alsónyék 240 115 Ft

Bátaszék 1 508 330 Ft

Sárpilis 235 543 Ft

**Összesen 2 217 424 Ft**

**Házi segítségnyújtás**

A házi segítségnyújtási feladatok ellátása szintén társulási formában történik.

A 2022. évi kiadási összeg 54 021 830 Ft, míg a regisztrált összes bevétel 50 320 410 Ft volt. Az önkormányzatok 7 855 480 Ft saját hozzájárulást biztosítottak előlegként, mely **4 154 060 Ft**-al bizonyult többnek, mint a tényleges kiadási összeg, ezért ez az összeg arányosan visszafizetésre kerül. Sárpilis Község Önkormányzatának a 2022. évben nem volt előlegfizetésikötelezettsége, ezért a kimutatott különbözet kompenzálásra kerül a 2023. évben. Részletesen a **12. melléklet** tartalmazza az elszámolási adatokat. A társulásban résztvevő önkormányzatoknak túlfizetése van.

Társulás által visszafizetendő **(kötelezettség)**

Alsónána 126 572 Ft

Alsónyék 360 387 Ft

Báta 650 261 Ft

Bátaszék 1 542 958 Ft

Pörböly 101 450 Ft

Várdomb 1 261 582 Ft

**Összesen: 4 043 210 Ft**

**Kompenzáció:**

Sárpilis Község Önkormányzata 110 850 Ft

**Védőnői szolgálat**

A védőnői feladatok ellátása Bátaszék, Alsónyék és Pörböly településeket érinti.

A 2022. évben a feladatellátás során felmerülő ***kiadások 32 239 205 Ft-ot*** tettek ki, míg a bevételek 33 167 255 Ft összegben teljesültek. NEAK finanszírozásként 33 044 100 Ft állt rendelkezésre, REKI pályázaton 106 149 Ft támogatást nyertünk el. Az önkormányzatok 3 593 471 Ft előleget fizettek be a feladatellátáshoz, így az elszámolásnál a feladatellátást igénybe vevő valamennyi önkormányzatnak túlfizetése keletkezett, melyet a Társulás visszafizet részükre. Az elszámolást a **13. melléklet** tartalmazza.

Társulás által visszafizetendő **(kötelezettség)**

Alsónyék 530 176 Ft

Bátaszék 3 802 290 Ft

Pörböly 295 204 Ft

Ö**sszesen: 4 627 670 Ft**

**Szociális étkeztetés**

A szociális étkeztetési feladatellátás Bátaszéken történik.

A 2022. évi kiadás összege összesen 43 181 603 Ft, míg az összes bevétel 33 234 013 Ft volt (ebből állami támogatás 9 051 438 Ft). Bátaszék Város Önkormányzata 10 356 433 Ft hozzájárulást biztosított erre a feladatra, mely **408 843 Ft-al** **több** volt, mint a tényleges kiadás összege. A különbözet visszautalásra kerül az önkormányzat részére. (**14. melléklet)**

**Idősek Nappali Ellátása**

Az idősek nappali ellátása során a 2022. évben 16 627 946 Ft kiadás merült fel, a működéséhez 14 267 276 Ft állami támogatást tudtunk leigényelni, melyhez Bátaszék Város Önkormányzata 2 543 240 Ft hozzájárulási előleget fizetett meg. Az elszámolásból adódóan **a befizetett előlegből 182 570 Ft –ot visszafizet a Társulás** **az** Önkormányzat részére. (**14. melléklet.)**

**Jelzőrendszeres házi segítségnyújtás**

Bátaszék Város Önkormányzata látja ela Jelzőrendszeres házi segítségnyújtási feladatokat. A 2022. évben a kiadások összege összesen 3 566 986 Ft volt. 1 951 400 Ft állami támogatást kaptunk, melyhez az Önkormányzat 1 795 500 Ft hozzájárulást fizetett a Társulás részére. Az elszámolás alapján Bátaszék Város Önkormányzatának **179 914 Ft** **kerül visszafizetésre a Társulástól. (14. melléklet)**

***Társulás által fizetendő (kötelezettség) Bátaszék Város Önkormányzatának***

Szociális étkeztetés 408 843 Ft

Idősek Nappali Ellátása 182 570 Ft

Jelzőrendszeres HSNY 179 914 Ft

**Összesen: 771 327 Ft**

Az ESZGY társulás által visszafizetendő különbözetek fedezetét a 2023. évre megtervezett céltartalék teljes egészében biztosítja.

1. **H a t á r o z a t i j a v a s l a t :**

**a Bátaszék Város Önkormányzat gesztorságával működő társulások 2022. évi pénzügyi elszámolásának elfogadására**

Bátaszék Város Önkormányzatának Képviselő-testülete;

1. az egyes feladatok ellátásáról szóló társulási megállapodások alapján a 2022. évi pénzügyi teljesülésről szóló elszámolást a határozat 1-14.sz. mellékletei szerinti tartalommal elfogadja.
2. az ESZGY Társulásban (a továbbiakban: Társulás) ellátott egészségügyi, és szociális feladatok tekintetében a Társulásnak **8 906 685 Ft** elszámolási különbözetet kell Bátaszék Város Önkormányzata részére visszautalni az alábbiakban részletezett feladatokkal összefüggően, melyet a Társulás a 2023. évi költségvetésének céltartalék kerete terhére biztosít:

*ba.) Központi orvosi ügyelet:*

A Társulásnak Bátaszék Város Önkormányzata felé fizetendő kötelezettsége 1 281 780 Ft.

bb.) *Házi segítségnyújtás:*

A Társulásnak Bátaszék Város Önkormányzata felé fizetendő kötelezettsége 1 542 958 Ft.

bc.) *Védőnői feladatok ellátása:*

A Társulásnak Bátaszék Város Önkormányzata felé fizetendő kötelezettsége 3 802 290 Ft.

*bd.) Családsegítés és Gyermekjóléti feladatok:*

A Társulásnak Bátaszék Város Önkormányzata felé fizetendő kötelezettsége 1 508 330 Ft.

*be.) Szociális étkeztetés*:

A Társulásnak Bátaszék Város Önkormányzata felé

fizetendő kötelezettség 408 843 Ft

*bf.) Idősek Nappali Ellátása:*

A Társulásnak Bátaszék Város Önkormányzata felé

fizetendő kötelezettség 182 570 Ft

*bg.) Jelzőrendszeres házi segítségnyújtás:*

A Társulásnak Bátaszék Város Önkormányzata felé

fizetendő kötelezettség 179 914 Ft

1. a MOB Társulásban (továbbiakban: MOB) ellátott köznevelési, bölcsődei és közétkeztetési feladatok tekintetében a MOB Társulásnak **715 537 Ft** elszámolási különbözetet kell visszautalnia Bátaszék Város Önkormányzata részére, valamint az óvodai nevelés feladat tekintetében **9 357 044 Ft** kompenzálásra kerül, melyet a Társulás a 2023. évi költségvetésének céltartalék kerete terhére biztosít.
2. a képviselő-testület felkéri a pénzügyi irodavezetőt, hogy a képviselő-testület októberi ülésén adjon tájékoztatást, a b.) és c.) pontokban meghatározott fizetési kötelezettségek teljesüléséről.

*Határidő:* 2023. szeptember 20.

*Felelős*:Tóthné Lelkes Erika pénzügyi irodavezető

*Határozatról értesül:* Bátaszéki KÖH pénzügyi iroda

érintett önkormányzatok

irattár